**ПРАВІЛЫ ПРАВЯДЗЕННЯ АТЭСТАЦЫІ**

**Паляшчук А.А., настаўнік беларуская мовы і літаратуры ДУА “Сярэдняя школа№ 9 г.Мазыра” кваліфікацыйнай катэгорыі настаўнік-метадыст**

На нарадзе 24.05.2021 г. у ГАІРА былі агучаны наступныя пытанні:

**ВАЖНА!** У гэтым годзе Міністэрствам адукацыі рэкамендавана выстаўляць адзнакі на карысць вучня без уліку дынамікі на канец года.

7667

6677

6776 **“7”**

7766

7676

У гэтым годзе плануецца прыезд прадстаўнікоў Міністэрства адукацыі і Нацыянальнага інстытута адукацыі для праверкі правядзення выпускных экзаменаў.

**ПАРУШЭННІ**, якія адзначылі прадстаўнікі Міністэрства адукацыі пры праверцы ходу правядзення экзаменаў:

1. Калі вучні вызвалены ад экзаменаў, то ў пратакол не трэба ўносіць іх прозвішчы, а ў журнале ў графе “экзамен” напісаць насупраць прозвішча “вызвалены”.

2. Сшыткі для кантрольных работ павінны захоўвацца да канца лета ў кабінеце.

3. У класных журналах сустракаюцца выпраўленні не па правілах. Гэта недапусціма!

4. Сустракаюцца выпадкі запісу тэм кансультацый перад экзаменам у класныя журналы пасля выстаўлення гадавой адзнакі. Важна: кансультацыі для вучняў перад экзаменамі праводзяццца абавязкова, але нікуды не запісваюцца.

5. Сустракаецца няякасная праверка экзаменацыйных работ (прапушчаныя памылкі, падціранні, выпраўленні без вынасу памылак на палі, падстаўленыя настаўнікам знакі прыпынку, неаднолькава падкрэсленыя і вынесеныя памылкі і пад.). Гэта недапусціма!

6. Адзнакі за экзаменацыйны дыктант павінны выстаўляцца ў журнал і пратакол у дзень правядзення экзамену. Адзнакі за экзаменацыйны пераказ павінны выстаўляцца ў журнал і пратакол на наступны дзень.

У членаў экзаменацыйнай камісіі на стале павінны быць наступныя дакументы:

1. Метадычныя рэкамендацыі па фарміраванні культуры вуснага і пісьмовага маўлення ва ўстановах адукацыі 24.08.2020.

2. Нормы ацэнкі вучэбнай дзейнасці вучняў па вучэбным прадмеце “Беларуская мова” за 29.05.2009 г.

3. Зборнік экзаменацыйных матэрыялаў (На 2 ступені адукацыі – за 2017-2020 гады, на 3 ступені адукацы – за 2017 год). <https://adu.by/ru/homepage/obrazovatelnyj-protsess-2020-2021-uchebnyj-god/obshchee-srednee-obrazovanie-2020-2021/3780-instruktivno-metodicheskie-pis-ma.html> (Інструктыўна-метадычнае пісьмо “О завершении 2020/2021 учебного года”).

4. Ручка сіняга колеру для запаўнення пратакола, ручка чырвонага колеру для праверкі экзаменацыйных работ.

 Пры праверцы медальных работ у самой рабоце нічога не трэба выпраўляць і запісваць, толькі ў пратаколе. У пратаколе робіцца наступны запіс: У рабоце Івановай Алены Пятроўны, вучаніцы 11 “А” класа дзяржаўнай установы адукацыі “Сярэдняя школа № 9 г. Мазыра” экзаменацыйнай камісіяй няправільна класіфікавана памылка…, прапушчана памылка… і г.д. Рашэнне: вырашылі адзнаку пакінуць без змен або адзнаку “10” змяніць на “9”. Калі няма заўваг, так і пішацца ў пратаколе.

 Пры праверцы экзаменацыйных работ настаўнікі павінны карыстацца “Метадычнымі рэкамендацыямі па фарміраванні культуры вуснага і пісьмовага маўлення ва ўстановах адукацыі, якія рэалізуюць адукацыйныя праграмы агульнай сярэдняй адукацыі” за 24.08.2020 г. і “Нормамі ацэнкі вучэбнай дзейнасці вучняў па вучэбным прадмеце “Беларуская мова” ад 29.05.2009 г., размешчанымі на адукацыйным партале <https://adu.by/ru/> .

Адзначу некаторыя спрэчныя моманты:

1. Калі вучнямі дапушчаны выпраўленні на месцы арфаграм і пунктаграм, якія ўплываюць на выстаўленне адзнакі за пісьмовую работу, па меркаванні настаўніка наяўнасць выпраўленняў можна адзначаць пасля падліку памылак. У гэтым выпадку запіс можна аформіць наступным чынам:

|  |  |  |  |  |
| --- | --- | --- | --- | --- |
| *1/0* | *2 выпр. (І)*  |  | *1-0* |  |
|  |  |  | *3-0-2* | *2 выпр. (V)* |
|  |  |  |  |  |

Два выпраўленнi на месцы арфаграм цi пунктаграм неабходна лiчыць за адну памылку. Пры наяўнасцi ў рабоце 5 - 7 выпраўленняў не на месцы арфаграм (пунктаграм) адзнака знiжаецца на 1 бал. Пры наяўнасцi больш за 7 выпраўленняў - на 2 балы.

2. Подпіс экзаменацыйных работ вучняў старшынёй і членамі экзаменацыйнай камiсii:

|  |  |  |
| --- | --- | --- |
|   | *10*(адзнака) |   |
| *Старшыня экзаменацыйнай камісіі* | (подпіс) | *Т.І. Пятрова* |
| *Члены экзаменацыйнай камісіі:* | (подпіс) | *А.Г. Лявонаў* |
|   | (подпіс) | *Н.І. Мікалаева* |

|  |  |  |
| --- | --- | --- |
|   | *10/9* (отметки) |   |
| *Председатель экзаменационной комиссии* | (подпись) | *Т.И. Петрова* |
| *Члены экзаменационной комиссии:* | (подпись) | *А.Г. Леонов* |
|   | (подпись) | *Н.И. Николаева* |
|  | (подпись) | *Г.П.Сидоров* |

Калі ў экзаменацыйнай рабоце выстаўлена адзнака, але не хапае месца для подпісу работ, неабходна напісаць на гэтай старонцы першы радок:

*Старшыня экзаменацыйнай камісіі (подпіс) Т.І. Пятрова.* Астатнія запісы рабіць на наступнай старонцы.

3. Першыя тры аднатыпныя памылкi лiчацца за адну, кожная наступная падобная памылка залiчваецца як самастойная. Трэба памятаць, Да аднатыпных адносяцца памылкi на адно правiла, калi выбар правiльнага напiсання вызначаецца аднымi i тымi ўмовамi: зямля, вясна, сцяна ([е], [ё] - [я]); на ўсходзе, ва ўмовах (напiсанне [ў] нескладовага), па-першае, па-другое, па-трэцяе (правапiс прыслоўяў з прыстаўкай [па-], утвораных ад парадкавых лiчэбнiкаў) i г.д.

Не квалiфiкуюцца як аднатыпныя напiсаннi, якiя вызначаюцца рознымi ўмовамi аднаго i таго правiла: вясна, зямля, сцяна (правапiс [я] ў першым складзе перад нацiскам - адна памылка), завязь, пояс, месяц (правапiс слоў з каранёвым [я] - другая памылка), сезон, герой, кефiр (напiсанне [е] ў запазычаных словах - трэцяя памылка) i г.д.; на ўсходзе, ва ўмовах (напiсанне [ў] нескладовага пасля галосных у пачатку слова - адна памылка), траўка, шаўковы, воўк (другая памылка), жанчына-ўрач, паўночна-ўсходнi (трэцяя памылка), аўдыторыя, паўза, джоўль (чацвертая памылка) i г.д.

4. Калi ў адным слоўнiкавым слове дапушчаны 2 i больш памылкi, то ўсе яны лiчацца за адну. Калі ж слова не слоўнікавае, кожная памылка лічыцца асобна.

5. Нягрубыя памылкi лiчацца за паўпамылкi. Пры выстаўленнi бала няцотная колькасць нягрубых памылак акругляецца на карысць вучня. Нягрубыя памылкі не складваюцца з выпраўленнямі.

6. Памылкi, якiя паўтараюцца (колькi б iх нi было), лiчацца за адну. Памылкамi, якiя паўтараюцца, лiчацца памылкi, дапушчаныя ў адным i тым жа слове некалькi разоў (напрыклад, земля, да землi) або ў аднакаранёвых словах (напрыклад, мiлодыя, мiладычны).

7. Перастаноўка слоў, прапушчаныя словы, апіскі ў дыктанце не з’яўляецца памылкай. Мы дапісваем, выпраўляем, падкрэсліваем, але не ўлічваем у адзнаку ні як выпраўленне, ні як памылку.

8. Прапушчаны абзац у дыктанце проста падкрэсліваем, не ўлічваем у адзнаку ні як выпраўленне, ні як памылку. У пераказе падобная памылка адносіцца да змястоўнай: неабгрунтаваны падзел тэксту на абзацы. Падкрэсліваем, на палі выносім З.

9. Граматычныя памылкі ў дыктанце лічацца за арфаграфічныя.

10. Калі вучань не паставіў кропкі над літарай ё, яны дастаўляюцца і выносіцца арфанрафічная памылка. Колькі разоў сустракаецца, столькі разоў будзе памылка.